GiliGold/VAD_KnessetCorpus huggingface dataset:
דוד אזולאי: אני מציע לך שבעניין הזה תפני אלינו אחרי הבחירות.
מרים עדני: אוקיי, פשוט דיברו פה כל כך הרבה על כל המריבה.
מרים עדני: אני חושבת שרחל אימנו היתה - - -
דוד אזולאי: אני מבטיח לך - - - אם לא, אני אדאג שמישהו אחר יעשה את זה.
מרים עדני: אדוני היושב-ראש, נראה לי שה"צלב האדום" יפתור פה את הבעיה.
מרים עדני: זה יהיה יותר פשוט.
מרים עדני: אבל ביום-יום צריך משהו.
דוד אזולאי: זו הערה נכונה, ואני מקבל אותה.
דוד אזולאי: אני מוכן כבר היום – אנחנו נעשה את זה.
מרים עדני: אני רוצה להתייחס לנקודה ספציפית ליום הזה, וגם באופן כללי.
מרים עדני: חבר הכנסת אייכלר ציין את העניין של הסירקולציה בתוך המתחם, במיוחד בתוך אגף הנשים.
מרים עדני: הבאתי איתי DVD עם מקרן וידאו, אבל התנאים והזמן לא מאפשרים להראות את זה.
מרים עדני: אני הייתי פה עם חברי הכנסת שהגיעו באוטובוס - - - של רחל אימנו.
מרים עדני: אני רק רוצה להגיד שמה שיש לי בווידאו זה צעקות של הסדרניות: "החוצה, החוצה".
מרים עדני: לא יכלו להתפלל.
מרים עדני: אני הייתי רוצה שאתם תראו את זה.
מרים עדני: באמת, קצת יותר רגישות.
מרים עדני: נשים עמדו שם, נשים עשו כברת דרך ארוכה, המתינו כל כך הרבה זמן כדי להגיע עד קבר רחל.
דוד אזולאי: יש לך רעיון איך בכל זאת מזרזים את האנשים?
מרים עדני: שנייה, אני רוצה להגיד שאנשים התחילו לספר את כל הצרות שלהם לשוטרות מג"ב.
מרים עדני: אני חושבת שפרסום קודם בעיתונים, לדבר עם האנשים לפני כן, שישתדלו לא להיות הרבה זמן.
דוד אזולאי: אבל אתה מכיר את עמך ישראל.
קריאה: אבל גם ברוטציה מאוד טובה - - -
דוד אזולאי: אני מבין אותך - - -
מרים עדני: אבל לא איך שאישה עומדת כבר לחטוף אותה.
מרים עדני: קצת יותר ברגישות.
מרים עדני: נשים באות קשות יום, עם המון כאב.
דוד אזולאי: אני מאמין שתמצאו את הנוסחה הנכונה בעניין הזה, ואני חושב שאי-אפשר שהעסק יזרום לבד.
דוד אזולאי: מי שחושב ככה משלה את עצמו, וזה לא עובד.
מרים עדני: ודאי.
מרים עדני: עם קצת יותר רגישות.
דוד אזולאי: אני מסכים אתך שאותן קריאות במגפון מפריעות.
דוד אזולאי: יש לך עצה לפתרון?
דוד אזולאי: נשתמש בה.
דוד אזולאי: תגידי לי, אם יש לך עצה – יושבים פה אנשים, אני מוכן - - -
מרים עדני: אני לא שמעתי את זה בברכת כוהנים, ולא כשהייתי ברשב"י.
דוד אזולאי: מה יש להשוות לברכת כוהנים ולקבר רשב"י?
דוד אזולאי: עם כל הכבוד, המרחב שם הוא ענק.
מרים עדני: אוקיי.
מרים עדני: אפשר למצוא מילים קצת יותר עדינות ורגישות.
דוד אזולאי: שלמה, באמת משפט קצר, אני מבקש.
דוד אזולאי: אני רוצה לסיים.
שלמה פטרובר: אני חושב שהוועדה נכנסה לנושא חשוב מאוד.
שלמה פטרובר: הנושא המקצועי, שיש בו אחריות מאוד כבדה לגבי איוש הפעילות הרפואית במקום והאבטחה שלו, כאשר צריך לקחת בחשבון שזה נכון שבסופו של דבר גוף יכול להגיש הצלה, ואם יש לו אישור של משרד הבריאות אז הוא יכול להתמודד.
שלמה פטרובר: צריך לקחת בחשבון שיש הבדל בין גוף שאוסף מן הגורן ומן היקב – טיפול נמרץ מכאן ועוד שני אמבולנסים מכאן, ועוד כמה חובשים מכאן, ומחבר - - -
יוליה שמאלוב-ברקוביץ: אבל ככה הוא נותן אפשרות לפרנסה לעוד הרבה משפחות במדינת ישראל.
שלמה פטרובר: בסדר, אבל בסופו של דבר, בקרות אירוע, הדבר הזה צריך גם לעבוד.
שלמה פטרובר: ובסופו של דבר, לא רק הכסף משחק כאן.
שלמה פטרובר: זה הכול, ואני מאחל שיהיה לכולם בהצלחה.
דוד אזולאי: רבותי, אני רוצה לגשת לסיכום הדיון.
דוד אזולאי: ראשית, אני רוצה להודות לכל אלה שהשתתפו אתנו בדיון, לכולם, ללא יוצא מן הכלל.
דוד אזולאי: לא אזכיר שמות כרגע.
ישראל אייכלר: הערה לסדר, אני רוצה לציין שמכל ועדות הכנסת – מוועדת חוץ וביטחון, כספים, כלכלה – שהיו אמורות להיות ישיבות השבוע והיום, אף אחד לא קיים את הישיבה.
ישראל אייכלר: אין ישיבות ועדה.
ישראל אייכלר: הוועדה היחידה בכנסת – לכן אמרתי תמיד שזו הוועדה הכי חשובה.
ישראל אייכלר: ולזכות היושב-ראש שלנו, המנהלת, שלומית אבינוח – כשאני שאלתי השבוע על ועדה לתחבורה ציבורית שרציתי להיות בה, לא שייך, אין.
ישראל אייכלר: והוועדה הזאת, תודה רבה לך שהצלחת לעשות.
דוד אזולאי: אם כבר אתה מזכיר את הנושא הזה, אני רוצה בהזדמנות הזאת להודות למנהלת הוועדה ולמרב, מזכירת הוועדה, שאתמול לא נתנו לי מנוח וכל היום היינו בקשר טלפוני כדי להשיג את חברי הכנסת – את חבר הכנסת זאב אלקין ואת חבר הכנסת יואל חסון, שהם היו אמורים לאשר.
דוד אזולאי: יאמר לזכותן, זאת ההזדמנות גם להודות להן.
דוד אזולאי: כשהבינו שמדובר בקבר רחל והנושא החשוב, קיבלתי אישור.
דוד אזולאי: אני אומר לכם, לולא צוות הוועדה, אני מסופק אם היום הדיון הזה היה יוצא לפועל.
דוד אזולאי: בפתיחת דברי אני פונה ל"איחוד הצלה" ולמד"א.
דוד אזולאי: אני חושב שצריך להתנהל תהליך תקין של מכרז.
דוד אזולאי: אני סומך על הנוגעים בדבר שהם יודעים לעשות אותו.
דוד אזולאי: יחד עם זאת, אני פונה בשם חברי הוועדה למד"א ול"איחוד הצלה" למצוא את הדרך לעבוד בשיתוף פעולה, בדיוק כפי שעשיתם את זה במירון.
דוד אזולאי: אני חושב שבסך הכול זה לתועלת הציבור.
דוד אזולאי: גם אתם כמד"א – אני לא מבין איך אתם יכולים לוותר על שירות שאתם יכולים לקבל כמעט חינם אין כסף.
דוד אזולאי: אתה מקבל הכול.
דוד אזולאי: לכן אני פונה ומבקש מכם למצוא את הדרך.
דוד אזולאי: אתם לא צריכים את המשטרה, אתם לא צריכים את המקומות הקדושים.
דוד אזולאי: קצת רצון טוב, קצת נכונות, ותאמינו לי שתמצאו את הדרך לשיתוף פעולה.
דוד אזולאי: מפני שאני אגיד לך מה שיקרה, אם חס ושלום – ואני לא רוצה להעלות את זה על דל שפתיי אפילו – יקרה אסון, הרי ברור לכולנו שמישהו ייתן על כך את הדין.
דוד אזולאי: איך אתם יכולים לוותר על כוח שנמצא בחינם, ללא תמורה, אתם אומרים אנחנו לא רוצים אותו?
דוד אזולאי: קחו את זה על עצמכם, תמצאו את הדרך.
דוד אזולאי: אני מודיע לך, אני חושב שבכל דיון אנחנו חוזרים על הדבר הזה חזור וחזור וחזור.
דוד אזולאי: חבל מאוד.
דוד אזולאי: זה לא כבוד לא לכם ולא לוועדה.
דוד אזולאי: בזה אני סוגר את הנושא הזה.
יוליה שמאלוב-ברקוביץ: זה בלתי נמנע.
שלמה פטרובר: ניתנו הצעות ל"איחוד הצלה" והן נענו בשלילה.
זאב קשש: זה לא נכון.
דוד אזולאי: רבותי, אני מבקש, תודה רבה.
דוד אזולאי: רבותי, תנו לי לסכם את הנושא.
דוד אזולאי: הוועדה תפנה ל"אגד" ולמשרד התחבורה להאריך את הזמן של השהייה משעה וחצי לשעתיים לפחות כדי לאפשר לכל אחד גם להגיע, גם לנצל את הכרטיס עד תום.
דוד אזולאי: הוועדה תפנה למפקד המחוז בירושלים לבקש ממנו לא להפעיל את האתר בשבת, למרות שזו דרישה של גורמים אחרים.
ישראל אייכלר: אתה מדבר על הגעה ויציאה.
דוד אזולאי: אני מדבר על יום השבת, שהאתר יפעל כפי שהוא פועל כל השנה, מבלי לשנות את הסטאטוס-קוו.
דוד אזולאי: זו תהיה פנייה שלנו למפקד המחוז.
דוד אזולאי: אנחנו נעשה את זה עוד היום.
קריאה: הרב אייכלר, לגבי הקבוצה - - -
ישראל אייכלר: יש פה עניין שיהיה מניין.
דוד אזולאי: מכובדי, חבר הכנסת אייכלר, יש פה פנייה לפתוח את האתר בשבת למי שירצה.
דוד אזולאי: את המשמעויות אנחנו מבינים.
דוד אזולאי: זה להחזיק כוחות ביטחון, זה להחזיק כוחות הצלה - -
ישראל אייכלר: בזה אני מסכים אתך.
דוד אזולאי: - - ולכן אני אפנה למפקד המחוז לא לאפשר את הדבר הזה בשום אופן.
דוד אזולאי: אני מנצל את ההזדמנות הזאת, כפי שעשיתי בעבר, ואני פונה למשטרה ולמשמר הגבול – שבמירון משמר הגבול לא משתתפים - - -
קריאה: משתתפים.
דוד אזולאי: במירון?
דוד אזולאי: אז אני פונה, כפי שנהוג לעשות, גם השנה אני פונה אליכם ומבקש לשמור על קדושת השבת, להימנע מחילולי שבת במסגרת האפשרויות.
דוד אזולאי: השתדלנו לתת את הזמנים על מנת למנוע חילולי שבת.
דוד אזולאי: אפשר לעמוד בזה, זאת לא תהיה הבעיה.
דוד אזולאי: לגבי הנושא של הסירקולציה בתוך הקבר – עלתה כאן איזושהי הערה שיכול להיות שאנחנו נעשה אותה נוסח קריאה.
דוד אזולאי: אבל יחד עם זאת, אני אומר, מי שהיה פה ביום ההילולה מבין שזה בלתי נמנע.
דוד אזולאי: אתה לא יכול לא לקרוא לאותם אנשים לפנות את המקום.
דוד אזולאי: אין אפשרות.
דוד אזולאי: זה מפריע.
דוד אזולאי: לי אישית זה הפריע כשהייתי פה.
דוד אזולאי: מצד שני, חשבתי, מה אפשר לעשות?
דוד אזולאי: אז למי שיש רעיונות, בבקשה.
דוד אזולאי: יושבים פה אנשי מקצוע, תנו להם רעיונות, הם יעשו את זה.
דוד אזולאי: אי-אפשר להגיד אל תעשו ככה.
דוד אזולאי: מה כן?
דוד אזולאי: סור מרע ועשה טוב.
דוד אזולאי: ולכן, אם צריך לעדן את זה, תמצאו את הדרך.
דוד אזולאי: אבל אי-אפשר בלי זה.
דוד אזולאי: אי-אפשר.
מרים עדני: אבל זה לא הגיוני לגרור נשים שעומדות שנייה אחת - - -
דוד אזולאי: אני לא ראיתי שום גרירת אנשים.
מרים עדני: אני אראה לך בצילום וידאו.
מרים עדני: יש לי פה צילום.
דוד אזולאי: אני פונה ל"אגד" ולמשרד התחבורה לתת פרסום נאות, לפני הזמן על לוחות הזמנים, על התחנות, על החניות.
דוד אזולאי: כל הדברים הללו.
דוד אזולאי: מן הראוי שכבר בשבוע הבא – שזה השבוע האחרון – שתהיה פרסומת נאותה בכל התקשורת, על מנת שהציבור הרחב יידע איך להגיע.
דוד אזולאי: אני רוצה בהזדמנות הזאת גם להודות לכל אלה שהפיקו את הלקחים מאשתקד לשנה זו.
דוד אזולאי: באמת רואים שינויים מהותיים.
דוד אזולאי: ועל כך יבואו כולם על הברכה.
דוד אזולאי: אני מציע שגם אנחנו כוועדה נפנה לציבור לא להגיע בשעות שיש לחץ במקום פה.
דוד אזולאי: האתר יהיה פתוח, כפי ששמענו כאן, גם ביום חמישי בלילה, גם ביום שישי עד כמעט כניסת השבת, ובמוצאי-שבת מצאת השבת לפי הדרישה, כל הלילה.
דוד אזולאי: ואם יצטרכו, גם ביום ראשון.
דוד אזולאי: חשוב שהדברים האלה יבואו לידיעת הציבור כדי שתהיה פריסה של הציבור הרחב, ובכך נמנע את הלחץ.
דוד אזולאי: וזאת התרומה שלנו.
ישראל אייכלר: אני חושב ששעה 15:00 זה מספיק מוקדם - - -
דוד אזולאי: אני לא אכנס לשעות.
דוד אזולאי: אני חושב שהדברים נאמרו פה.
ישראל אייכלר: לא, לפעמים איזה שוטר יכול לסגור אותך ב-14:00 ויהודי יבוא מחוץ לעיר ביום שישי, ב-14:30 הוא לא יכול להיכנס.
דוד אזולאי: אני לא אכנס לדברים האלה.
דוד אזולאי: רבותי, בהזדמנות הזאת אנחנו נפנה לשר הבריאות ולשר התיירות לדרוש שאכן תהיה פה נקודת עזרה ראשונה במקום גם בשגרה, ולא רק בימי ההילולה, כי זה מאוד חשוב.
יוסף שוינגר: יש פה את הארון, אבל אני מסכים להצטרף.
דוד אזולאי: אנחנו נפנה לארגונים הנוגעים בדבר הזה ונבקש לפעול בעניין הזה, שאכן תהיה נקודת הגשת עזרה ראשונה.
דוד אזולאי: לסיום, אני רוצה להודות לכוחות הביטחון, למשטרה.
דוד אזולאי: אני מאוד מקווה שבעזרת ה' זה יעבור ללא תקלות.
דוד אזולאי: ובוודאי שהזכות של רחל אימנו תהיה המגנה על כולם ועל כולנו.
דוד אזולאי: אני רוצה להודות למנהל המקומות הקדושים, יוסי שוינגר - -
דוד אזולאי: - - שביחד עם מנהל האתר עושים עבודת קודש במסירות נפש במשך כל השנה, ולפני האירוע בוודאי שהם נדרשים להרבה יותר שעות.
דוד אזולאי: יש לכם הפסקה בין אירוע לאירוע – שמואל הנביא, רחל אימנו, שמעון הצדיק?
קריאה: רק אתמול הסתיים שמעון הצדיק.
קריאה: עבודה קשה לאורך כל השנה.
דוד אזולאי: אין לי ספק, כשאני רואה את הפעילות הנמרצת שלכם, כל מנהל אתר ואתר, זה ודאי בזכות הצדיקים האלה שאתם נמצאים פה.
דוד אזולאי: רבותי, יהי רצון שכל התפילות שלנו יתקבלו.
דוד אזולאי: אני מבקש מכולם לגשת עכשיו לקבר רחל, כפי שהבטחנו ליוליה, להתפלל.
צחי הנגבי: בוקר טוב לכולם, אני שמח לפתוח את פולחן מינוי היושבת-ראש, אחת לפני הסוף.
אתי בן יוסף: שניים.
אתי בן יוסף: סמים ו - - -
יריב לוין: סמים ומדע.
צחי הנגבי: יושב-ראש הכנסת שנמצא אתנו לא מחמיץ אירוע כזה.
צחי הנגבי: הוועדה לפניות הציבור – בוודאי עשינו שיח כן על הצורך לתת לה מעמד יותר משמעותי משיש לה היום.
צחי הנגבי: זו כבר בעיה של היושב-ראש.
צחי הנגבי: בסוף זה יגיע לוועדת הכנסת.
צחי הנגבי: בהתאם להוראות סעיף 106(א)(1) לתקנון הכנסת, הוועדה תבחר יושב-ראש מבין חבריה, לפי המלצת ועדת הכנסת.
צחי הנגבי: בהתאם להוראות סעיף 108 לתקנון הכנסת, בחרה הכנסת ארבע ועדות לעניין מסוים, בהן הוועדה לפניות הציבור.
צחי הנגבי: ועדת הכנסת החליטה להמליץ בפני הוועדה לפניות הציבור לבחור בחברת הכנסת עדי קול לכהן כיושבת-ראש הוועדה.
צחי הנגבי: אושרה המלצת ועדת הכנסת פה אחד.
יולי יואל אדלשטיין: חברת הכנסת קול - -
עדי קול: עדי זה בסדר.
יולי יואל אדלשטיין: - - קודם כול, ברכות.
יולי יואל אדלשטיין: א', אני כך רואה את זה לפחות, הייתי אומר שהיה לך מזל מסוים שהולך כידוע עם חזקים, שכבר בקדנציה הראשונה חבר כנסת חדש מתמנה לראשות ועדה.
יולי יואל אדלשטיין: לחברי כנסת לקח שנים רבות וקדנציות רבות כדי להגיע למעמד הזה.
יולי יואל אדלשטיין: לא שררה נתתי לכם – בוועדה הזאת אני חושב שתצטרכי מהיום הראשון מיומנות רבה כי היא נוגעת בכול.
יולי יואל אדלשטיין: והמיומנות, כך אני רואה את זה, מצד אחד, ליצור שיתוף פעולה בנושאים שרלוונטיים לעניין מסוים ולא להגיד כל הזמן: זה נושא שלי, זה נושא שלי.
יולי יואל אדלשטיין: ומצד שני, כולנו גם מכירים לפעמים מציאות שאיזה נושא חשוב מבחינתך משום מה לא מגיע פעם אחר פעם לדיון בוועדה הרלוונטית, ואז יש פטיש במידה מסוימת של הוועדה שכן יכולה לקחת נושא כזה ולומר שאם הוועדה הסטטוטורית לא מטפלת בו מסיבות כאלה ואחרות, אנחנו נטפל בו.
יולי יואל אדלשטיין: ולכן יהיו לא פעם נושאים שקשורים לעיר זו או אחרת, לקבוצה של אזרחים שהגיעו, לציבור זה אחר, אזרח שאולי מייצג שלטון מקומי, ויינתן מענה.
יולי יואל אדלשטיין: אני מאחל לך מכל הלב לרכוש את המיומנויות האלה ולהצעיד את הוועדה לכיוון הנכון.
צחי הנגבי: אנא תפסי את מקומך.
עדי קול: תודה רבה ליושב-ראש הכנסת ולחבר הכנסת צחי הנגבי.
עדי קול: אני מתרגשת באופן מוזר.
עדי קול: בדרך כלל אני לא מתרגשת.
עדי קול: אני מאוד שמחה להיות כאן.
עדי קול: אני מרגישה שהוועדה הזאת היא המשך ישיר של העשייה הקודמת שלי.
עדי קול: בשנים האחרונות עמדתי בראש תוכנית שהקמתי, שקוראים לה "אוניברסיטה בעם", שהמטרה שלה היתה לפתוח את האוניברסיטאות לאוכלוסיות מוחלשות, לאנשים שלא היתה להם הזדמנות ללמוד.
עדי קול: הגעתי דרך העשייה הזאת לרשות לשיקום האסיר, לשירות המבחן וליחידות לטיפול בהתמכרויות ואלימות במשפחה.
עדי קול: אני חושבת שפגשתי את הפונים הפוטנציאליים ופונים שכבר פנו כאן בעבר לאורך כל הדרך.
עדי קול: אני חושבת שברגע שפתחתי להם את הדלת לאוניברסיטה פתחתי גם דלתות אחרות, ואני מאוד מקווה שאני אוכל לעשות את זה גם בכנסת.
עדי קול: מיום שנתמניתי כבר היו שלושה או ארבעה ביקורים של התלמידים שלי בכנסת, שחלקם לא היו מעולם בירושלים, ועכשיו גם הגיעו לכנסת.
עדי קול: אני חושבת שזאת אמירה חשובה.
עדי קול: תחת פניות הציבור כמו שאנחנו מכירים – במשפטים קוראים לזה – "מונח שסתום", אפשר להכניס המון דברים, ויש באמת חשש לניגוד עניינים או התנגשויות עם ועדות אחרות, ואני חושבת שאנחנו כן יכולים למצוא את העמק השווה, גם להתעסק בנושאים שלא נידונים במקומות אחרים וגם מניסיון פניתי אליך בבקשה כזאת, מניסיון של ועדות דומות בעולם, להתעסק בנושאים שקשורים גם לשיתוף הציבור, לשמוע את הקול של האזרחים בקבלת החלטות בהרבה נקודות מפתח.
עדי קול: אני חושבת שהכנסת עשתה תהליך מאוד משמעותי בנושא של שקיפות – אתר מהמתקדמים בעולם, דיווח מאוד משמעותי מהוועדות, גם ערוץ הכנסת וגם כל החשיבות שראו בכנסת לשיתוף של הציבור.
עדי קול: אבל השיתוף הוא לפעמים חד-צדדי, ואני מאוד מאמינה בדיאלוג.
עדי קול: אני חושבת שיש לנו היום האמצעים הטכנולוגיים לשאול את האזרחים לדעתם, לשתף אותם, לשמוע מחוכמת ההמונים, והייתי מאוד רוצה שהמקום הזה יהיה גם בית לציבור לבוא ולהשמיע את דעתו, גם להתלונן, גם להגיד איפה הדברים לא עובדים, אבל גם להשמיע את דעתו בדברים שקשורים לעבודת הכנסת, ובעיקר לעבודת המשרדים.
עדי קול: יש בעיית שקיפות קשה בהרבה מהמשרדים ובעיית שיתוף.
עדי קול: אני חושבת שאלה שני נושאים שאפשר להכניס תחת הכותרת הזאת של פניות ציבור, שיתוף ציבור במקרה הזה, ובאמת לתת מענה אמיתי ככל שהטכנולוגיה מתקדמת וגם התפיסה החברתית שאומרת שאנחנו רוצים לשמוע את הציבור לפני קבלת החלטות.
עדי קול: בסופו של דבר מקבלים החלטות, אבל צריך לשתף כמה שיותר אנשים ולשמוע כמה שיותר דעות.
עדי קול: אני חושבת שהנגישות של המשרדים הולכת וגוברת ועדיין יש הרבה בעיות של נגישות.
עדי קול: זה מטריד אותי.
עדי קול: אני חייבת אנקדוטה קטנה כחברת כנסת.
עדי קול: אני דוקטור למשפטים.
עדי קול: חזרתי לארץ עם הדוקטורט הזה וגיליתי שיש הרבה דברים שאני יכולה לפתור רק בגלל שכתוב על השם שלי דוקטור.
עדי קול: אני כותבת מכתבים ועונים לי יותר בקלות ונותנים לי תשובות יותר מהר.
עדי קול: אבל ביום הראשון שהגעתי לכאן גיליתי שכאשר נוסף התואר חבר כנסת לדוקטור, עונים עוד יותר מהר, ואפשר לפתור עוד יותר דברים.
עדי קול: זה מפתיע ובעיקר עצוב.
עדי קול: זה בעיקר עצוב שאנחנו צריכים להרים את הטלפון ורק אז דברים קורים ורק אז דברים זזים, דברים מאוד-מאוד פשוטים.
עדי קול: אני והצוות שלי, תמר ונורית, לקחנו על עצמנו משימה של טיפול בפניות ציבור מהיום הראשון שהגענו.
עדי קול: אנחנו עושות את זה באופן אינטנסיבי, ואנחנו נשמח לעשות את זה עכשיו עם צוות יותר גדול ולחפש באמת את המקומות שאפשר לעשות שינוי משמעותי.
עדי קול: לפעמים זו רק הסתכלות קצת אחרת.
עדי קול: כשבאתי לאוניברסיטה אמרתי שאפשר לעשות את זה קצת אחרת, היא לא צריכה להיות מקום כל כך סגור ועם רעיונות טיפה מחוץ לקופסה, והצלחנו למצוא פתרונות לדברים שלא היו בעבר.
עדי קול: אני מניחה שנוכל לעשות את זה כאן.
עדי קול: אני מאוד אשמח להיעזר גם ביושב-ראש הקודם, גם בך, צחי הנגבי, כמה שאפשר, יושב-ראש ועדת הכנסת, ואני מקווה שתרגישו – כל מי שנמצא כאן – בבית פה.
עדי קול: זה יהיה מקום פתוח.
עדי קול: אנחנו נתכנס כמה שצריך, הרבה.
עדי קול: דיברתי עם דוד לפני וגם עם אורי מקלב, אנחנו יודעים שאפשר לעבוד קשה גם בוועדה הזאת, ואנחנו מוכנים לעבוד קשה.
עדי קול: הבדיחה על השם שלי, בכל מקום כבר שמעתי אותה – עדי קול זה באמת גם קול הציבור.
עדי קול: אני מקווה שזה יהיה כך.
יולי יואל אדלשטיין: ברשותכם, חברי הכנסת, ארוץ למנות בעוד ועדה יחד עם צחי הנגבי.
עדי קול: אתה רואה איזה יתרון שאני מדברת מהר?
יולי יואל אדלשטיין: חלק מן הבאים ודאי יגידו עדי קוּל, תגידי להם שאסור להשתמש בלועזית בכנסת.
יצחק הרצוג: אני מצטרף למברכים, ואני אומר לפרוטוקול שאת באה עם ניסיון עשיר לא רק מ"אוניברסיטה בעם", עוד לפני כן, את הקמת עוד ארגון, הזכרתי לך לא מזמן, שמניב פירות.
יצחק הרצוג: איך הוא נקרא?
עדי קול: "ברירה".
יצחק הרצוג: בכל מקום שעשית, הצלחת.
יצחק הרצוג: ואני בטוח שתצליחי גם כאן.
יצחק הרצוג: הייתי בוועדה הזאת גם בתור שר הרווחה והשירותים החברתיים.
יצחק הרצוג: זאת ועדה מאוד חשובה, כי בסוף האזרח מצפה לקבל את המענה שלו הפרטני, מעבר לעקרונות הגדולים, ולכן זה כל כך חשוב לתת לו את הבמה לקבל את המענה.
יצחק הרצוג: לעתים אין מענה במשרדים, זה משהו בין-משרדי, זה משהו שנופל בין הכיסאות בתחומים אפורים ורק הוועדה מסוגלת לחשוף את זה.
יצחק הרצוג: שיהיה לך בהצלחה מעומק הלב.
יצחק הרצוג: אני מקווה גם להיות חבר קבוע כאן.
יצחק הרצוג: זה עוד לא נסגר סופית.
דוד אזולאי: קודם כול, כיושב-ראש מסיים בוועדה הזאת אני רוצה להגיד לך שבאתי מוועדת הפנים, הייתי יושב-ראש ועדת הפנים, שם היו הרבה נושאים מגוונים עם הרבה משרדים, ולא תמיד יש הזמן להתמקד בפרט.
דוד אזולאי: לשמחתי הרבה באתי לוועדה לפניות הציבור שזה מקום שאפשר להתמקד בפרט וגם לרדת לפרטים קטנים, דבר שלא תמיד אפשר לעשות בוועדות האחרות.
דוד אזולאי: אני חייב להגיד לך שכאשר באתי לפה, באתי מתוך איזו הרגשה שאולי ירדתי בפעילות וחשבתי שפה אני כבר מוריד פרופיל, ואז התברר בדיוק הפוך ממה שחשבתי, שיש פה עשייה ויש פה עבודה, ויותר מכך, אפשר לראות את ההישגים מיידית, דבר שלא תמיד רואים בשאר הוועדות.
דוד אזולאי: יש פה צוות נפלא – שלומית, מירב, דובר הוועדה היה גם דובר של ועדת הכספים.
דוד אזולאי: הוא עשה עבודה טובה, אבל לא תמיד הצליח למלא את המשימה, ולשמחתי הרבה אני רואה כאן את חן, שאני מכיר אותו מוועדת הפנים, שוודאי יודע לעשות עבודה מצוינת ואני מעריך גם אותו.
דוד אזולאי: היו כאן בוועדה הזאת הישגים טובים מאוד.
דוד אזולאי: אני עצמי לא האמנתי שנגיע להישגים כאלה בעניין האוטיסטים בעניין הנכים.
דוד אזולאי: משרד התחבורה היה מעורב פה, שר העבודה והרווחה היה מעורב פה בקבלת החלטות חשובות שעולות הרבה מאוד כסף, ולא כאן המקום לפרט.
דוד אזולאי: האמת היא שהיתה לי משימה.
דוד אזולאי: כפי שאתם רואים כאן
דוד אזולאי: ביקשתי את המסמך הזה ובו קבלת סקירה השוואתית על פרלמנטים אחרים בעולם בשאלה מה מעמדה של הוועדה לפניות הציבור.
דוד אזולאי: אני מודה שלא ידעתי, אבל גיליתי שיש פרלמנטים שיש חשיבות מיוחדת לוועדה לפניות הציבור, ואני חושב שהגיע הזמן שכנסת ישראל תיתן מעמד חשוב, מיוחד, לוועדה לפניות הציבור, מפני שזאת ועדה שהציבור מורגל לפנות אליה, ואנחנו יכולים לתת מענה בהרבה נושאים.
דוד אזולאי: עוד דבר אחד ובזה אסיים.
דוד אזולאי: הכנתי הצעת חוק ואני אשמח שתצטרפי להצעת החוק הזאת שמדברת על מעמדה של הוועדה לפניות הציבור ובכלל של כל הגורמים שעוסקים בפניות ציבור.
דוד אזולאי: אני רוצה לאחל לך ברכה והצלחה בתפקיד הזה.
דוד אזולאי: לזכות בקדנציה הראשונה להיות יושב-ראש זה באמת זכייה בפיס.
דוד אזולאי: לא כל אחד זוכה בזה, אבל כנראה שיש לך הכישורים לכך.
עדי קול: או מזל.
דוד אזולאי: כפי שאמר חבר הכנסת בוז'י הרצוג, אני מקווה שכל הידע והיכולות שלך תשקיעי כאן במקום הזה כדי לתת תוצרת טובה לעם ישראל ולאלה שפונים.
דוד אזולאי: מלה אחרונה לצוות הוועדה.
דוד אזולאי: אני מודה לכן ותודה רבה.
דוד אזולאי: נהניתי לעבוד אתכן, זה פשוט היה כיף לעבוד אתכן בשיתוף פעולה.
דוד אזולאי: הזמן עבר מהר.
דוד אזולאי: אני לא יודע כמה זמן, אבל זה עבר מהר מרוב שהיה כל כך טוב פה.
דוד אזולאי: בהצלחה.
רחל סוויד: אני רוצה לברך אותך, ד"ר קול, חברת הכנסת, על מינוייך ליושבת-ראש הוועדה לפניות הציבור.
רחל סוויד: כמנהלת הרשות לקידום מעמד האישה אני רואה חשיבות רבה במינוי נשים לוועדות.
רחל סוויד: אומנם יש לנו הכנסת הגדולה ביותר מבחינת ייצוג נשים, אבל עדיין פחות מרבע, וכל אישה שעומדת בראש ועדה – ומי כמוך יודע את חשיבות הוועדה – מהווה מודל לנשים אחרות, לסטודנטיות אחרות, לנערות, לחלום ולהגיע למקום הזה, ובעיקר שהחלק הנרחב בציבור הן נשים.
רחל סוויד: אנחנו הרוב, ואני מניחה שגם בפניות הציבור הנשים יותר דומיננטיות.
שלומית אבינוח: בצוות בטוח.
רחל סוויד: אני מאחלת לך הצלחה רבה באמת מכל הלב.
רחל סוויד: בצוות ראיתי שיש לכם יתרון מגדרי.
רחל סוויד: אני בטוחה שאותה מהפכה שהובלת גם באקדמיה תובילי גם כאן בוועדה.
אמנון דניאל: אני ממונה על פניות הציבור של הרשות לשיקום האסיר ומתעסק עם פניות ציבור בכלל.
אמנון דניאל: קודם כול אני רוצה לברך אותך, שתהיה לך הצלחה רבה.
אמנון דניאל: אני נמצא פה בכנסת, התחלתי פה בשנת 77', פעם ראשונה שנפגשתי עם ז'אק אמיר, אחר-כך הפעילות שלי המשיכה בשנת 83' בוועדות.
אמנון דניאל: הייתי חבר קבוע בוועדת שרים לכנסת, גם הייתי עובד כנסת, עוזר של סגן השר ועוזר של מרציאנו.
אמנון דניאל: אני חייב להגיד לך משהו: לטעמי אין ולא היה כמו הוועדה לפניות הציבור.
אמנון דניאל: ראשית כול, יחסי האנוש.
אמנון דניאל: מתי שרציתי פניתי למירב.
אמנון דניאל: חופשי.
אמנון דניאל: מתי שאני רוצה, אני פונה לשלומית.
אמנון דניאל: אותה אני מכיר בלי שום קשר.
שלומית אבינוח: תגיד מאיזה שנים.
אמנון דניאל: את שלומית אני מכיר כבר 17 שנה.
שלומית אבינוח: מרפי אלול, מ-97'.
אמנון דניאל: במה שאני רוצה, אני פונה לעוזרים של חבר הכנסת דוד אזולאי, ואין דברים כאלה.
אמנון דניאל: אין דברים כאלה.
אמנון דניאל: אתה פונה להוא – אין לו זמן.
אמנון דניאל: פה נגישים לכל דבר.
אמנון דניאל: פניות ציבור זה שאתה מתקשר למשרד ואומרים לך: נא חייג 1, נא חייג 1 של 1, ושוב חייג 1.
אמנון דניאל: אתמול פניתי במכתב ללשכת ראש העיר שיש שם 200 ימי מאסר לאשתו של אסיר משוחרר, אז העוזר של ראש העיר אמר לי: דבר אתי בפקס.
אמנון דניאל: אמרתי: אני לא מדבר אתך בפקס.
אמנון דניאל: החתמתי אותו ואת השופטת.
אמנון דניאל: דבר עם אנשים בפקס?
אמנון דניאל: צריך יחסי אנוש.
אמנון דניאל: ההצלחה של פניות ציבור שאדם מדבר אתך.
עדי קול: זה כבר ראיתי.
עדי קול: העוזרת של ראש העיר היא חברה שלי, אנחנו נדבר.
אמנון דניאל: אם הוא לא יענה לי, התקשורת תדבר על זה.
אמנון דניאל: לא ייתכן שאישה תיכנס ל-200 ימי מאסר.
אמנון דניאל: זה לא מקובל, לא אצלי.
אמנון דניאל: זה מאוד חשוב הנושא של פניות ציבור.
אמנון דניאל: פניות ציבור זה קודם כול הפנייה והטיפול.
אמנון דניאל: חשוב מאוד שבוועדה הזאת מטפלים גם בדברים שלא קשורים רק לשיקום האסיר, אני לא מתעסק רק עם אסירים, אני מתעסק עם אנשים בכלל, עם צווי פינוי וכל מיני דברים כאלה, אני מתעסק עם אנשים שהם בתחתית של התחתית, וחשוב מאוד שיהיה פה מענה בכנסת לדברים האלה.
אמנון דניאל: המקום היחיד שמטפל בדברים האלה זה רק הוועדה לפניות הציבור.
אמנון דניאל: הייתי בוועדת הכספים, זה לא מדבר אלי.
עדי קול: באתי משם וגם אלי זה לא מדבר.
אמנון דניאל: זה המקום שלי, אני מרגיש פה בן בית.
אמנון דניאל: תשמעי, אני נמצא פה.
אמנון דניאל: הייתי בוועדת הסמים בכנסת עשר שנים.
אמנון דניאל: איפה לא הייתי?
אמנון דניאל: אני מרגיש פה בן בית.
אמנון דניאל: מתי שאני רוצה, אני מדבר אתך, וזה חשוב מאוד.
אמנון דניאל: מתי שרציתי, פניתי לאברהם רוזן, הוא טיפל לי בדברים, או לשלומית, וזה חשוב מאוד.
אמנון דניאל: אני בא מהקטע של הפנתרים השחורים.
אמנון דניאל: הייתי מדריך נוער, מנהל בית נוער, פנתרים שחורים, מטה שכונות.
עדי קול: מטה שכונות?
עדי קול: איפה?
אמנון דניאל: מוסררה.
אמנון דניאל: יש לי תואר אחד.
אמנון דניאל: פעם שאלו אותי: מה התואר שלך?
אמנון דניאל: אמרתי להם BSM, אמרו לי: מה זה BSM?
אמנון דניאל: אמרתי להם בוגר שכונת מוסררה.
אמנון דניאל: זה התואר שלי.
אמנון דניאל: הבנתי מה הכוח של פניות ציבור כשהגעתי ללשכת סגן השר.
אמנון דניאל: הבנתי מה זה הפורמלי.
אמנון דניאל: אתה יכול להזיז ערים.
אמנון דניאל: איך אמרת?
אמנון דניאל: דוקטור חבר כנסת.
אמנון דניאל: כשאתה כותב "ממונה פניות ציבור", כל הדלתות פתוחות בפניך, וזה חשוב מאוד לציבור.
אמנון דניאל: פה במקום הזה נותנים מענה לציבור החלש.
אמנון דניאל: הגעתי פה להישגים מדהימים בנושא מד"א ושיקום האסיר, נושא בית החולים.
אמנון דניאל: נכון, השתתפתי גם בסיטי פקס וכל מיני דברים כאלה.
אמנון דניאל: אני בא לפה קבוע, בלי שום קשר, ואתה יכול להגיע פה להישגים מדהימים.
אמנון דניאל: אני מקווה מאוד שאנשים פה יבינו, כמו שדוד אמר, שיהיה פה איזה חוק.
אמנון דניאל: מה זו הוועדה הזאת שאין בה יועץ משפטי?
אמנון דניאל: איזה מין דבר זה?
אמנון דניאל: זו הוועדה הכי חשובה.
אמנון דניאל: לי כאזרח זו הוועדה הכי חשובה.
עדי קול: אני רק רוצה להגיד שהגשתי בקשה להקמה של שדולה למשוללי חופש כדי להתעסק עם אסירים וכל מי שקשור בנושא.
שלומית אבינוח: זה במסגרת דיונים בוועדה.
עדי קול: זה עוד לא קרה, ועכשיו נוכל לעשות את זה כאן.
שלומית אבינוח: הכול במסגרת דיונים של הוועדה.
אמנון דניאל: דרך אגב, שנתיים אני פה, דוד דאג לנושא האסירים קבוע.
אמנון דניאל: קבוע.
אמנון דניאל: זה בדוק.
אמנון דניאל: היו גם אסירים פה בוועדה, הם באו ודיברו על הבעיות שלהם.
אמנון דניאל: לא בכל מקום עושים את זה.
עדי קול: אבנר.
אבנר אורכבי: אני היום יושב-ראש ארגון הנכים בישראל המיוחד – אהב"ה.
אבנר אורכבי: מהות הטיפול בעיקר בילדים נכים ובמשפחות של ילדים נכים בכל סוגי הלקויות.
אבנר אורכבי: את הוועדה הזאת מכיר כפונה.
אבנר אורכבי: עדיין לא הייתי יושב-ראש, פניתי לוועדה, לא היה לי איפה לגור, הייתי מסכן, היום ברוך השם, תודה לאל.
אבנר אורכבי: הוועדה הזאת עזרה לי מאוד עם רפי אלול, גם היתה ועדה בנושא של שיכון, למרות שוועדות אחרות היו אמורות לטפל בזה, כמו שאמרו קודמינו.
אבנר אורכבי: כיום במסגרת של הוועדה עצמה, מוצאים בה המון קשב, כלומר, בכל הנושאים של הנכים.
אבנר אורכבי: בקדנציה שעברה הארגון שלי פנה לכל הוועדות בכל הנושאים המקבילים שדנו בהם פה, הם לא מצאו זמן לדון בזה.
אבנר אורכבי: הוועדה הזאת דנה בנושאים האלה פה.
אבנר אורכבי: מבחינת האנשים שיש פה – כוח-האדם שיש פה הוא מאוד רגיש, מאוד חברתי.
אבנר אורכבי: במסגרת הדיונים, אני אוכל אפילו להגיד בפני דוד אזולאי שהרבה פעמים אפילו התווכחנו באמצע הדיונים והתפרצתי באמצע הדיונים מרוב הכאב שבי.
אבנר אורכבי: במיוחד אני יכול להדגיש בפניך את הדיון שאנחנו רוצים עדיין להמשיך בו, שר"ם לילדים נכים.
אבנר אורכבי: כל חבר כנסת שהיה בדיון עצמו הזיל דמעה.